প্রাইভেট টিউশন পড়ে বাড়ি ফেরার সময় হেনস্তার শিকার ৫ পড়ুয়া

পশ্চিম মেদিনীপুর: প্রাইভেট টিউশন পড়ে বাড়ি ফেরার সময় হেনস্তার শিকার দুই তরুণী এবং তিন তরুণ! প্রতিদিনের মত গতকাল অর্থাৎ বৃহস্পতিবার সন্ধ্যেবেলা টিউশন পড়ে বাড়ি ফিরছিল কয়েকজন ছাত্র ছাত্রী সাইকেল নিয়ে। হঠাৎই তাদের রাস্তায় আটক করে ৩ জন বখাটে ছেলে। তাদের তিতিবিরক্ত করতে থাকে সেই তিন যুবক। ঘটনাটি ঘটেছে পশ্চিম মেদিনীপুর জেলার দাসপুর ১ নম্বর ব্লকের বেলিয়াঘাটা এলাকায়।

আরও পড়ুন: গ্রহের শুভ অবস্থান ও গোচরে চার রাশির জীবনে বড় সাফল্যের সম্ভবনা

যেই ৩ যুবক টিউশন ফেরত পড়ুয়াদের রাস্তা আটকায় তাদের মধ্যে থেকে এক যুবক একজন ছাত্রীর কাছ থেকে তার ফোন নম্বর চায়। সেই ছাত্রী নম্বর না দিতে চাইলে সেই ৩ বখাটে যুবক সেই তরুণীকে তাদের পায়ে ধরতে বাধ্য করে। ঘটনায় ছাত্রীদের সাথে উপস্থিত ছিল যেই ৩ ছাত্র, তাদের মধ্যে একজন ওই ছাত্রীকে ওই ৩ বখাটে ছেলের পায়ে ধরা থেকে বিরত করতে গেলে ওই তরুণকে সপাটে চড় মারে ওই তিন বখাটে ছেলেদের মধ্যে একজন।

আর এই চাঞ্চল্যকর ঘটনাটির ভিডিও ইতিমধ্যেই ভাইরাল সোশ্যাল মিডিয়াতে। ওই ছাত্র-ছাত্রীর পরিবারের লোকজন দ্বারস্থ হন দাসপুর থানায়। লিখিত অভিযোগও দায়ের করা হয়। তড়িঘড়ি ঘটনার তদন্তে নামেন পুলিশ। জানা যাচ্ছে ঘটনায় ৩ বখাটে ছেলেকে গ্রেফতারও করা হয়েছে।

দেখুন অন্য খবর