মেয়াদ শেষের পরেও হিমঘরে মজুত আলু

পশ্চিম মেদিনীপুর: রাজ্য সরকারের তরফ থেকে আগেই হিমঘরে আলু মজুতের সময়সীমা বাড়ানো হয়। প্রথমে জানানও হয়েছিল ৩১ নভেম্বর ২০২৪ অবধি আলু চাষিরা হিমঘরে আলু মজুত রাখতে পারবে। কিন্তু তারপরেই আলু মালিকরা বিক্ষোভ দেখান। তারপরেই হিমঘরে আলু মজুতের সময়সীমা বাড়ানো হয় ৩১ নভেম্বর করা হয় ৩১ ডিসেম্বর ২০২৪। কিন্তু সময়সীমা অতিক্রম করে গেলেও হিমঘরে মজুত রয়েছে আলু। পশ্চিম মেদিনীপুর জেলার হিমঘরগুলিতে এখনও পর্যন্ত ৩০ লক্ষ প্যাকেট আলু মজুত রয়েছে। মেয়াদ শেষের পরেও হিমঘরে মজুত আলু নিয়ে চিন্তা সংরক্ষণকারীরা।

আরও পড়ুন: পদ থেকে বহিষ্কৃত ফারাক্কা পঞ্চায়েত প্রধান! কিন্তু কেন?

অন্যদিকে রাজ্য সরকারের তরফ থেকে কড়া নির্দেশিকার পর আলু রফতানি বন্ধ এরাজ্য থেকে ভিনরাজ্যে। যার জেরে এখনও কোল্ড স্টোরে মজুত রয়েছে আলু। অন্যদিকে বাজারে চাহিদা জোগাচ্ছে নতুন আলু। রাজ্যের সমস্ত হিমঘরগুলিতে মজুত রাখা হয় আলু। আর এবার মেয়াদ পেরিয়ে যাওয়ায় রাজ্যের সমস্ত হিমঘর গুলিতে বন্ধ করে দেওয়া হবে গ্যাস যা নিয়ে ইতিমধ্যেই কপালে চিন্তার ভাঁজ আলু সংরক্ষণকারীদের। পশ্চিমবঙ্গ প্রগতিশীল আলু ব্যবসায়ী সমিতির সহ – সভাপতি মুকুল ঘোষ জানান মেদিনীপুর এবং বাঁকুড়াকে বঞ্চিত করা হচ্ছে । স্টোরের গ্যাস বন্ধ হলে পশ্চিম মেদিনীপুর ধ্বংস হয়ে যাবে। কোল্ড স্টোরে মজুদ আলুর ভবিষ্যৎ কি তা এখন দেখার বিষয়।

দেখুন অন্য খবর